Chiasso
Chiasso (lombardisch Ciass, dytsch veraltet Pias) isch e Gmai im Kanton Tessin in dr Schwyz. Si ghert zum Chrais (circolo) Balerna im Bezirk Mendrisio.

Geografi 
Chiasso lyt im Sottoceneri sidlig vu Mendrisio zwisch em Luganersee un em Comersee an dr Gränz zue Italie. Zue dr Gmai ghere d Fraktione Pedrinate, Seseglio un Boffalora. Pedrinate bildet mit em Gränzstai 75B dr sidligscht Punkt vu dr Schwyz. Südlig drvo isch s Piet vo dr iteliänische Gmeind Colverde.

D Nochbergmaine sin Balerna, Morbio Inferiore, Novazzano, Vacallo un di italienische Gmaine Cavallasca, Como, Colverde un Ronago i dr Provinz Como.

D Sidlig Chiasso lyt im Taal vom Fluss Breggia, wo in Comersee flüsst. Vo Südweschte chunt us Italie dr Näbefluss Faloppia zum Baanhof vo Chiasso und flüsst denn underirdisch dur s dicht beboute Gmeindgebiet, und denn mündet er a dr Landegränze id Breggia.

Gschicht 
Chiasso isch zum erschte Mol gnännt wore anne 1140 as Claso, Pedrinate anne 1291 as Pedrenate, Seseglio anne 1335 as Sicylio, Boffalora anne 1536.

1874 isch dr Baanhof in Betriib gnoo worde. Sid 1960 goot d Autobaan uf Como.

Anne 1976 isch d Gmai Pedrinate zue Chiasso yygmaindet wore.

Verwaltig 
Dr Presidänt (Sindaco) vu Chiasso isch dr Bruno Arrigoni.

Bevelkerigsentwicklig 
Quälle: Bundesamt für Statistik 2005

Dialekt 
Dr lombardisch Dialäkt vu Chiasso ghert zum Comasco-Lecchese.

Kultur un Böuwärch 
 Chilche S. Stefano (1545 gnännt)
 Chilche S. Vitale (1227 gnännt, 1934 nei böue)
 Chile Santa Croce
 Chile Santa Teresa
 Oratorium Madonna di Fatima
 Baanhof Chiasso
 Magazzini Generali
 m.a.x.-Museo (2005)
 Cinema Teatro (1935 vum Architäkt Americo Marazzi böue, noch ere Totalrenovierig wider anne 2001 ufgmacht)
 Chiassodanza (Danzfestival, syt 1989)
 Festate (Wältmusikfestival, syt 1991)
 Festival di cultura e musica jazz (Jazzfestival, syt 1997).

Weblink 

 http://www.chiasso.ch

Fueßnote 

Ort (Kanton Tessin)